**Zmluva o poskytnutí elektronických a servisných služieb**

(ďalej len ako „**Zmluva**“ v príslušnom gramatickom tvare)

uzatvorená v zmysle zákona č. 185/2015 Z. z. Autorský zákon, ust. § 269 ods. 2 zákona č. 513/1991 Zb. Obchodný zákonník

ako výsledok procesu verejného obstarávania v zmysle ust. zákona č. 343/2015 Z. z. o verejnom obstarávaní a o zmene a doplnení niektorých zákonov

medzi

**Objednávateľ**

**Názov**: Hlavné mesto Slovenskej republiky Bratislava

Sídlo: Primaciálne námestie č. 1, 814 99 Bratislava, Slovenská republika

IČO: 00 603 481

DIČ: 2020372596

IČ DPH: SK2020372596

IBAN:

Zastúpený: Ing. arch Matúš Vallo, primátor

(ďalej len ako „**Objednávateľ**“ v príslušnom gramatickom tvare)

a

**Dodávateľ**

Názov:

Sídlo:

IČO:

DIČ:

IČ DPH:

IBAN:

Zastúpený:

(ďalej len ako „**Dodávateľ**“ v príslušnom gramatickom tvare)

(Objednávateľ a Dodávateľ ďalej spolu len ako „**Zmluvné strany**“ v príslušnom gramatickom tvare)

**Preambula**

Objednávateľ predstavuje územie s vysokou dopravnou záťažou, čo sa prejavuje jednak zvýšenou dopravnou hustotou ako aj nedostatkom parkovacích miest. Objednávateľ má preto záujem vytvoriť, zaviesť a zjednotiť systém parkovacej politiky na celom svojom území v zmysle § 3 zák. č. 377/1990 Zb. o hlavnom meste Slovenskej republiky Bratislava (ďalej len ako „**územie**“ v príslušnom gramatickom tvare) a to vytvorením pravidiel pre všetkých používateľov motorových vozidiel rešpektujúc práva obyvateľov s trvalým alebo prechodným pobytom na svojom území. Vyššie uvedený zámer Objednávateľa je možné naplniť zabezpečením vhodného informačného systému (ďalej len ako „**systém ParkSys**“ v príslušnom gramatickom tvare), v ktorom budú implementované prijaté pravidlá parkovacej politiky, a ktorý bude slúžiť na ich uplatňovanie v praxi v súlade so všeobecne záväznými právnymi predpismi ako aj pravidlami prijatými Objednávateľom. Rovnako má Objednávateľ záujem na poskytovaní servisných služieb súvisiacich s prevádzkovaním systému ParkSys tak, aby bola zabezpečená spoľahlivosť a dostupnosť systému ParkSys a to v takom rozsahu, aby bola garantovaná vysoká úroveň poskytovaných služieb a efektívny spôsob odstraňovania prípadných chýb systému ParkSys. Táto Zmluva je uzatvorená na základe výsledku verejného obstarávania ako nadlimitná zákazka postupom verejnej súťaže v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len ako „**ZoVO**“). Dodávateľ v procese verejného obstarávania jednoznačne deklaroval svoj záujem, schopnosti a pripravenosť plniť svoje povinnosti v zmysle podmienok Objednávateľa a poskytovať Objednávateľovi služby, ktoré sú predmetom zákazky a tejto Zmluvy a jeho ponuka bola Objednávateľom prijatá.

**Článok I**

**Predmet Zmluvy**

1. Predmetom tejto Zmluvy je úprava vybraných práv a povinností Zmluvných strán vo vzťahu k dodaniu a prevádzkovaniu systému ParkSys v súlade s technickými a právnymi požiadavkami Objednávateľa, špecifikovanými touto Zmluvou, jej prílohami a s tým súvisiacich vzťahov.
2. Na základe tejto Zmluvy je Dodávateľ povinný poskytovať Objednávateľovi najmä, nie však výlučne, tieto služby:
3. dodanie a následné spustenie systému ParkSys do prevádzky a to v súlade s technickou dokumentáciou podľa čl. II ods. 1 tejto Zmluvy, ponukou podľa čl. II ods. 2 tejto Zmluvy, súťažnými podkladmi podľa čl. II ods. 3 tejto Zmluvy a touto Zmluvou ako aj vytvorenie špecifikácie softvérovej a hardvérovej infraštruktúry vhodnej pre správne používanie systému ParkSys zo strany Objednávateľa alebo tretej osoby podľa čl. XX ods. 6 tejto Zmluvy v prípade, ak to bude potrebné (ďalej len ako „**Plnenie**“ v príslušnom gramatickom tvare),
4. poskytovanie servisných služieb súvisiacich so systémom ParkSys v súlade s technickými a právnymi požiadavkami Objednávateľa, špecifikovanými touto Zmluvou, vrátane služieb súvisiacich s migráciou dát podľa čl. XXIV ods. 10 tejto Zmluvy (ďalej len ako „**Služby**“ v príslušnom gramatickom tvare).
5. Základnou, nie však jedinou povinnosťou Objednávateľa je uhradiť Dodávateľovi odmenu podľa ustanovení tejto Zmluvy za Plnenie a Služby.

**Článok II**

**Technická dokumentácia, ponuka, súťažná dokumentácia, vzťah so Zmluvou**

1. Pod pojmom „**Technická dokumentácia**“ sa pre účely tejto Zmluvy rozumejú technické a iné normy upravujúce a týkajúce sa Plnenia a Služieb podľa tejto Zmluvy, ktoré sú uvedené v Prílohe č. 1 k tejto Zmluve. Dodávateľ prehlasuje, že bol so znením Technickej dokumentácie oboznámený, súhlasil s ňou a v jej zmysle vypracoval svoju ponuku podľa čl. II ods. 2 tejto Zmluvy.
2. Pod pojmom „**Ponuka**“ sa pre účely tejto Zmluvy rozumejú všetky listiny a dokumenty, ktoré boli Dodávateľom prezentované v procese verejnej súťaže (ďalej len ako „**VS**“) a boli Objednávateľom hodnotené vrátane kvalitatívnych kritérií. Dodávateľ je Ponukou viazaný a pri plnení svojich povinností vyplývajúcich z tejto Zmluvy je povinný postupovať v súlade s Ponukou. Dodávateľ prehlasuje, že obsah Ponuky v ničom neodporuje obsahu Technickej Dokumentácii ani súťažnej dokumentácii podľa čl. II ods. 3 tejto Zmluvy.
3. Pod pojmom „**Súťažná dokumentácia**“ sa pre účelu tejto Zmluvy rozumejú všetky dokumenty a listiny okrem tejto Zmluvy zverejnené v akejkoľvek podobe Objednávateľom v procese verejného obstarávania počas VS, a na základe ktorých Dodávateľ pripravil a prezentoval svoju Ponuku v procese VS. Obsahom Súťažnej dokumentácie môže byť aj Technická dokumentácia. Dodávateľ prehlasuje, že bol so znením Súťažnej dokumentácie oboznámený, súhlasil s ňou a v jej zmysle vypracoval svoju Ponuku.
4. Ak nie je v tejto Zmluve uvedené inak, pre odstránenie akýchkoľvek pochybností platí, že znenie Súťažnej dokumentácie má prednosť pred znením Ponuky.
5. Dodávateľ sa zaväzuje pri plnení povinností podľa tejto Zmluvy postupovať vždy v súlade najmä, nie však výlučne s:
6. všetkými všeobecne záväznými právnymi predpismi,
7. všeobecne záväznými nariadeniami Objednávateľa,
8. Technickou dokumentáciou,
9. Ponukou,
10. Súťažnou dokumentáciou,
11. Zmluvou.

**Článok III**

**Plnenie**

1. V rámci služieb Plnenia je Dodávateľ povinný, najmä, nie však výlučne, pre Objednávateľa/Objednávateľovi:
	1. vytvoriť, dodať a implementovať softvérovú infraštruktúru systému ParkSys,
	2. vyhotoviť softvérovú a hardvérovú špecifikáciu vhodnú pre riadne používanie systému ParkSys zo strany Objednávateľa,
	3. naplniť systém ParkSys dátami potrebnými na jeho spustenie do prevádzky a spustiť systém ParkSys do prevádzky,
	4. realizovať všetky vyžadované integrácie systému ParkSys so systémami tretích strán,
	5. splniť všetky ďalšie povinnosti vyplývajúce Dodávateľovi z tejto Zmluvy a jej príloh,

a to všetko riadne a včas v súlade s technickými a právnymi požiadavkami Objednávateľa špecifikovanými touto Zmluvou a v rozsahu tejto Zmluvy a jej príloh.

**Článok IV**

**Miesto poskytnutia Plnenia**

1. Vzhľadom na charakter Plnenia poskytne Dodávateľ služby Plnenia podľa tejto Zmluvy pre celé územie Objednávateľa. Objednávateľ je oprávnený využívať systém ParkSys, ktorý je predmetom služieb Plnenia, pre celé svoje územie. Objednávateľ nemá záujem využívať systém ParkSys iba pre časť svojho územia alebo iba pre jednu alebo niektoré jeho základné funkcionality, špecifikované v Technickej dokumentácii.
2. Konkrétne miesto poskytnutia hardvérových komponentov Plnenia vyplýva buď z Technickej dokumentácie alebo miesto určí Objednávateľ.
3. Zmluvné strany sa dohodli, že Dodávateľ bude poskytovať Plnenie formou SaaS, software as a service.

**Článok V**

**Poskytnutie Plnenia**

* 1. Dodávateľ sa zaväzuje poskytnúť Plnenie v lehotách podľa harmonogramu (ďalej len ako „**Harmonogram**“ v príslušnom gramatickom tvare) v zmysle dokumentu **Príloha OZ7 -** **Spôsob dodania predmetu plnenia**, ktorý je súčasťou Prílohy č. 2 Súťažná dokumentácia tejto Zmluvy (ďalej len ako „**Spôsob dodania predmetu plnenia**“ v príslušnom gramatickom tvare).
	2. Lehoty uvedené v Harmonograme predstavujú najneskoršie termíny začiatku a konca jednotlivých fáz a etáp. Dodávateľ je oprávnený, ak to je technicky možné, činnosti definované v jednotlivých etapách vykonávať aj súbežne.
	3. Dodávateľ splní svoj záväzok podľa tejto Zmluvy vo vzťahu k Plneniu poskytnutím Plnenia Objednávateľovi na jeho používanie Objednávateľom, a to Plnenia bez právnych alebo faktických vád, ktoré bude v súlade s technickými a právnymi požiadavkami Objednávateľa špecifikovanými touto Zmluvou a jej účelom, Technickou dokumentáciou, Súťažnou dokumentáciou, Ponukou, ktoré bude poskytnuté v súlade s Harmonogramom a ako také bude prevzaté Objednávateľom postupom podľa čl. V ods. 4 až 9 tejto Zmluvy.
	4. Skúmanie splnenia povinnosti Dodávateľa je predmetom akceptačných testov (ďalej len ako „**Akceptačné testy**“ v príslušnom gramatickom tvare) počas Etapy č. 3 a počas Fázy 2 podľa Harmonogramu.
	5. Predmetom Akceptačných testov bude preverenie funkčnosti systému ParkSys, jeho dielčích častí z hľadiska tejto Zmluvy, Súťažnej dokumentácie a Ponuky Objednávateľom, výsledkom čoho bude jeden alebo viac protokolov (ďalej len ako „**Akceptačný protokol**“ v príslušnom gramatickom tvare). Predmetom Akceptačných testov počas Fázy 2 bude tiež skúmanie splnenia všetkých povinností Dodávateľa týkajúcich sa Plnenia z hľadiska tejto Zmluvy, Súťažnej dokumentácie a Ponuky.
	6. Obsahom Akceptačného protokolu bude potvrdenie Objednávateľa o prevzatí Plnenia s jednoznačným vyjadrením, či poskytnuté Plnenie vykazuje alebo nevykazuje vady. V prípade, ak Plnenie bude vykazovať vady, obsahom Akceptačného protokolu bude aj informácia, či a ktoré zistené vady bránia resp. nebránia riadnemu užívaniu systému ParkSys.
	7. V prípade, ak bude počas Akceptačných testov počas Etapy 3 zistené, že Plnenie vykazuje vady, ktoré nebránia jeho riadnemu užívaniu Objednávateľom a tie budú uvedené v Akceptačnom protokole, je Objednávateľ oprávnený Plnenie užívať a Dodávateľ je povinný odstrániť vady tak, aby boli zistené vady odstránené a Akceptačné testy ukončené najneskôr do konca Etapy č. 3.
	8. V prípade, ak bude počas Akceptačných testov počas Fázy 2 zistené, že Plnenie vykazuje vady, ktoré nebránia jeho riadnemu užívaniu Objednávateľom a tie budú uvedené v Akceptačnom protokole, je Objednávateľ oprávnený Plnenie užívať a Dodávateľ je povinný odstrániť vady tak, aby boli zistené vady odstránené a Akceptačné testy ukončené najneskôr do konca Fázy 2.
	9. Akceptačné testy sa považujú za ukončené podpísaním Akceptačného protokolu, podľa ktorého Plnenie nevykazuje žiadne vady Objednávateľom.
	10. Počas celého trvania Harmonogramu sa Dodávateľ zaväzuje poskytovať školenia zamestnancov Objednávateľa alebo Objednávateľom určených osôb v rozsahu 24 hodín, a to na základe písomných žiadostí Objednávateľa.
	11. Na zaistenie primeranej úrovne bezpečnosti systému ParkSys musí byť počas celého trvania tejto Zmluvy vývojové a testovacie prostredie systému ParkSys oddelené od produkčného prostredia systému ParkSys tak, aby nemohlo dochádzať k ich bezpečnostne neprípustnému prelínaniu. Testovacie prostredie bude po skončení Akceptačných testov podľa čl. V ods. 9 tejto Zmluvy slúžiť na testovanie softvérových produktov/updatov/upgradov systému ParkSys pred ich nasadením do produkčného prostredia alebo riešenie Incidentov, pričom naň nie sú kladené rovnaké nároky z pohľadu dostupnosti systému a doby odozvy.

**Článok VI**

**Služby**

1. Pre účely tejto Zmluvy sa pod slovným spojením „**poskytovanie** **Služieb**“ v zmysle čl. I ods. 2 písm. b) tejto Zmluvy rozumie a Dodávateľ je povinný poskytovať Objednávateľovi:
2. monitorovanie prevádzky systému ParkSys vrátane funkčnosti integrácie so systémami tretích strán a to formou evidovania udalostí v logovacom a monitorovacom systéme Objednávateľa,
3. služby riadenia incidentov,
4. služby riadenia upozornení,
5. služby riadenia prístupov,
6. služby riadenia úrovne služieb,
7. služby riadenia bezpečnosti IS,
8. služby ServiceDesku,
9. služby riadenia zmien,
10. služby reportingu prevádzkových parametrov IT služieb,
11. služby pravidelného zálohovania systému a prístupu k dátam a databázam,
12. služby pravidelného preúčtovania prijatých platieb,
13. ďalšiu činnosť podľa požiadaviek Objednávateľa,

a to všetko riadne a včas v rozsahu a v súlade s technickými požiadavkami Objednávateľa špecifikovanými touto Zmluvou, najmä, nie však výlučne v súlade s technickými normami upravujúcimi a týkajúcimi sa Služieb, uvedenými alebo špecifikovanými v Technickej dokumentácii a v dokumente Príloha OZ1- **Požiadavky na prevádzku ParkSys** vrátane všetkých príloh, ktorý je súčasťou Prílohy č. 2 Súťažná dokumentácia tejto Zmluvy (ďalej len ako „**Požiadavky na prevádzku ParkSys** “ v príslušnom gramatickom tvare).

**Článok VII**

**Monitorovanie prevádzky**

* 1. Pre účely tejto Zmluvy sa pod slovným spojením „**Monitorovanie prevádzky**“ rozumie najmä, nie však výlučne, činnosť Dodávateľa, ktorou zabezpečuje riadny a bezporuchový chod systému ParkSys, evidenciu predchádzania vzniku incidentov, ako aj všetku ďalšiu činnosť v zmysle Požiadaviek na prevádzku ParkSys .
	2. Dodávateľ je povinný zabezpečiť Monitorovanie prevádzky spôsobom a v rozsahu, aby bol zabezpečený účel systému ParkSys vyplývajúci z tejto Zmluvy a aby bolo zabezpečené riadne prevádzkovanie a fungovanie systému ParkSys v súlade s technickými požiadavkami Objednávateľa špecifikovanými touto Zmluvou.
	3. Záznam z Monitorovania prevádzky (ďalej len ako „**Výkaz**“ v príslušnom gramatickom tvare) je Dodávateľ povinný zaslať Objednávateľovi v dohodnutom formáte, a to vždy do piateho dňa mesiaca nasledujúceho po mesiaci, v ktorom bolo Monitorovanie prevádzky vykonávané.
	4. Výkaz je základným podkladom na vykonávanie kontroly plnenia niektorých povinností Dodávateľa Objednávateľom a Dodávateľ zodpovedá za pravdivosť údajov uvedených vo Výkaze.
	5. Objednávateľ má právo, počas trvania tejto Zmluvy, podať voči Výkazu námietky v prípade, ak Výkaz obsahuje nepravdivé alebo neoveriteľné údaje alebo neobsahuje Objednávateľom požadované údaje.
	6. V prípade podania námietok voči Výkazu, je Dodávateľ povinný vysporiadať sa s námietkami Objednávateľa a Výkaz opraviť alebo doplniť, a to v lehote do zaslania Výkazu za ďalšie obdobie.

**Článok VIII**

**Služby riadenia incidentov**

* 1. Pre účely tejto Zmluvy sa pod slovným spojením „**Služby riadenia incidentov**“ rozumie spôsob hlásenia, evidencie a riešenia incidentov systému ParkSys v zmysle Požiadaviek na prevádzku ParkSys .
	2. Pre účely tejto Zmluvy sa pod pojmom „**Incident**“ rozumie akákoľvek vada, v dôsledku ktorej nastane prerušenie fungovania systému ParkSys alebo jeho časti alebo dôjde k zníženiu kvality služieb systému ParkSys.
	3. Pre účely tejto Zmluvy sa pod pojmom „**Kritický incident**“ alebo „**A-blocker**“ rozumie Incident, ktorý sa prejavuje výpadkom fungovania systému ParkSys, čo znemožňuje jeho využívanie ako celku, resp. spôsobuje zásadné obmedzenie jeho funkcionality a rýchlosti pri obsluhe používateľmi počas doby trvania Incidentu (napr. registrácia, úhrada za parkovné, identifikácia subjektu, overenie zaplatenia parkovania resp. oprávnenia na parkovanie v zóne/parkovacom mieste, a podobne). Kritický incident sa zväčša opakuje globálne voči všetkým používateľom (výpadok centrálnej služby) alebo integrovaným systémom. Za Kritický incident sa považuje prejav, ktorý je opakovane vyvolateľný, alebo má trvalý charakter, alebo sa prejavuje hromadne. Kritickým incidentom, môže byť aj výskyt viacerých Závažných a Nekritických incidentov, ktorých súčasné pôsobenie znemožňuje prevádzkovanie systému ParkSys, alebo spôsobuje zásadné obmedzenie jeho funkcionality alebo rýchlosti pre jeho používateľa a/alebo integrované inštitúcie. Akékoľvek narušenie bezpečnosti systému ParkSys, informačných systémov súvisiacich so systémom ParkSys alebo iných aktív Objednávateľa sa považuje za Kritický incident a to aj vtedy, ak nemá vplyv na funkčnosť systému ParkSys.
	4. Pre účely tejto Zmluvy sa pod pojmom „**Závažný incident**“ alebo „**B-major**“ rozumie Incident, ktorý sa prejavuje výpadkom fungovania systému ParkSys (jeho funkcií a modulov v rámci dôležitých biznis funkcionalít systému voči používateľom parkovacieho systému) v rozsahu čiastočne obmedzenej funkcionality systému ParkSys, v dôsledku ktorého je používanie systému ParkSys zo strany jeho používateľov a/alebo integrovaných inštitúcií závažným spôsobom obmedzené počas doby trvania Incidentu. Za Závažný incident sa považuje prejav, ktorý je opakovane vyvolateľný, alebo má trvalý charakter, alebo sa prejavuje hromadne. Závažným incidentom, môže byť aj výskyt viacerých Nekritických incidentov, ktorých súčasné pôsobenie závažným spôsobom obmedzuje funkcionalitu systému ParkSys pre jeho používateľa a/alebo integrované inštitúcie.
	5. Pre účely tejto Zmluvy sa pod pojmom „**Nekritický incident**“ alebo „**C-minor**“ rozumie Incident, ktorý nespôsobí výpadok systému ParkSys resp. ktorý závažným spôsobom neznižuje funkčný rozsah a rýchlosť poskytovanej služby systému ParkSys (napr. drobná funkčná chyba).
	6. Dodávateľ je povinný vykonávať Služby riadenia incidentov s cieľom obnoviť služby systému ParkSys na definovanú úroveň v čo najkratšom čase od evidencie Incidentu s minimálnym dopadom na ich výkon.
	7. Vstupom pre riadenie incidentov bude akákoľvek identifikovaná alebo identifikovateľná udalosť, ktorá prichádza z Monitorovania prevádzky, alebo je nahlásená na ServiceDesk Dodávateľa telefonicky, emailom.
	8. Dodávateľ je povinný potvrdiť nahlásenie Incidentu Objednávateľom alebo treťou osobou podľa čl. XX ods. 6 tejto Zmluvy a prípadne si vyžiadať od Objednávateľa alebo tretej osoby podľa čl. XX ods. 6 tejto Zmluvy dodatočné informácie nevyhnuté pre analýzu a úspešné vyriešenie Incidentu.
	9. V prípade výskytu viacerých Incidentov je pre určenie priority jednotlivých Incidentov záväzná ich kategorizácia určená Objednávateľom alebo treťou osobou podľa čl. XX ods. 6 tejto Zmluvy. Uvedené neplatí, ak je riešenie jedného Incidentu priamo závislé od vyriešenie iného Incidentu, o čom je Dodávateľ povinný informovať Objednávateľa alebo tretiu osobu podľa čl. XX ods. 6 tejto Zmluvy.
	10. Dodávateľ je povinný zabezpečiť reakciu na Incident v dobe, ktorej dĺžka nesmie presiahnuť nasledujúce doby tzv. Response Time:
		1. 30 minút od identifikácie Kritického incidentu v zmysle čl. VIII ods. 7 tejto Zmluvy,
		2. 1 hodina od identifikácie Závažného incidentu v zmysle čl. VIII ods. 7 tejto Zmluvy,
		3. 4 hodiny od identifikácie Nekritického incidentu v zmysle čl. VIII ods. 7 tejto Zmluvy.

Doba reakcie na Incident sa začína rátať od momentu identifikácie Incidentu v zmysle čl. VIII ods. 7 tejto Zmluvy.

* 1. Za reakciu na Incident sa považuje formálna kontrola nahlásenej udalosti, identifikácia možnej príčiny s riadnou klasifikáciou, prioritizáciu a pridelenie Incidentu v ServiceDesku Dodávateľa, na riešenie relevantnej riešiteľskej skupina, na základe ktorého je možné pristúpiť k neutralizácii Incidentu.
	2. Dodávateľ je povinný zabezpečiť neutralizáciu Incidentu v dobe, ktorej dĺžka nesmie presiahnuť nasledujúce doby tzv. Fix Time:
		1. 4 hodiny od evidencie Kritického incidentu v ServiceDesku,
		2. 12 hodín od evidencie Závažného incidentu v ServiceDesku,
		3. 5 pracovných dní od evidencie Nekritického incidentu v ServiceDesku.

Doba neutralizácie Incidentu za začína rátať od najbližšej celej hodiny po jeho evidencii v ServiceDesku.

* 1. Incident sa považuje za neutralizovaný ak:
		1. Dodávateľ neutralizoval Incident implementovaním riešenia do systému ParkSys,
		2. Dodávateľ na základe analýzy zistil, že Incident bol spôsobený:
1. neoprávneným alebo nesprávnym používaním systému ParkSys zo strany Objednávateľa alebo tretej osoby,
2. neoprávnenou alebo nesprávnou modifikáciou systému ParkSys zo strany Objednávateľa alebo tretej osoby,
3. hardvérom alebo softvérom dodaným Objednávateľom alebo treťou osobou.
	1. Po neutralizácii Incidentu je Dodávateľ povinný túto skutočnosť oznámiť Objednávateľovi alebo tretej osobe podľa čl. čl. XX ods. 6 tejto Zmluvy spolu s popisom príčin vzniku Incidentu a spôsobu jeho vyriešenia.
	2. Dodávateľ je povinný na mesačnej báze vyhotoviť a doručiť Objednávateľovi zoznam všetkých vád spolu s opisom ich neutralizácie, ktoré sa vyskytli v predchádzajúcom mesiaci a to do piateho dňa nasledujúceho mesiaca.
	3. V rámci Služieb riadenia incidentov je Dodávateľ povinný zabezpečiť, aby všetky hlásenia zo strany používateľov systému ParkSys boli registrované do ServiceDesku v rozsahu a spôsobom, aby bolo možné získať prehľad o častých otázkach, radách, informáciách.

**Článok IX**

**Služby riadenia upozornení**

1. Pre účely tejto Zmluvy sa pod slovným spojením „**Služby riadenia upozornení**“ rozumie najmä, nie však výlučne, monitoring všetkých, na kontinuitu služieb systému ParkSys naviazaných upozornení, nevyhnutných pre potreby riadenia prevádzky systému ParkSys, ako aj tých upozornení, ktoré sú nevyhnutné pre identifikovanie Incidentov podľa tejto Zmluvy v zmysle Požiadaviek na prevádzku ParkSys .
2. V prípade zistenia Incidentov podľa tejto Zmluvy Služby riadenia upozornení zabezpečia vstup pre Služby riadenia incidentov a registráciu Incidentu do ServiceDesku.

**Článok X**

**Služby riadenia prístupov**

* 1. Pre účely tejto Zmluvy sa pod slovným spojením „**Služby riadenia prístupov**“ rozumie vedenie správy identít a správy oprávnení používateľov systému ParkSys v zmysle Požiadaviek na prevádzku ParkSys.
	2. Účelom služieb riadenia prístupov je zabezpečiť riadenie oprávnení pre používateľov služieb systému ParkSys a zároveň zabrániť neoprávneným vstupom a neoprávnenému používaniu služieb systému ParkSys.
	3. Dodávateľ spolu s Objednávateľom alebo treťou osobou podľa čl. čl. XX ods. 6 tejto Zmluvy spoločne vypracujú a zoznam používateľských rolí a ich oprávnení, ktorý bude zverejnený v ServiceDesku.

**Článok XI**

**Služby riadenia úrovne služieb**

1. Pre účely tejto Zmluvy sa pod pojmom „**Služby riadenia úrovne služieb**“ rozumie najmä, nie však výlučne, vytvorenie podmienok pre implementáciu podporných procesov v zmysle Požiadaviek na prevádzku ParkSys .

**Článok XII**

**Služby riadenia bezpečnosti IS**

1. Pre účely tejto Zmluvy sa pod pojmom „**Služby riadenia bezpečnosti IS**“ rozumie najmä, nie však výlučne, vykonávanie činností zo strany Dodávateľa v spolupráci s Objednávateľom alebo treťou osobou v zmysle čl. XX ods. 6 tejto Zmluvy v zmysle Požiadaviek na prevádzku ParkSys.

**Článok XIII**

**Služby ServiceDesku**

* 1. Pre účely tejto Zmluvy sa pod pojmom „**ServiceDesk**“ rozumie softvérový nástroj prevádzkovaný Objednávateľom.
	2. Pre účely tejto Zmluvy sa pod slovným spojením „**Služby ServiceDesku**“ rozumie poskytovanie základnej podpory používateľov systému ParkSys, evidencia Incidentov, upozornení, prístupov, požiadaviek Objednávateľa a ďalších udalostí súvisiacich so systémom ParkSys a to nepretržite počas celého trvania tejto Zmluvy v zmysle Požiadaviek na prevádzku ParkSys.
	3. ServiceDesk je jedným z nástrojov komunikácie medzi Zmluvnými stranami.

**Článok XIV**

**Služby riadenia zmien**

1. Pre účely tejto Zmluvy sa pod pojmom „**Služby riadenia zmien**“ rozumie najmä, nie však výlučne, vykonávanie činností s cieľom zabezpečiť Objednávateľom požadovanú zmenu v požadovanom čase zo strany Dodávateľa v zmysle Požiadaviek na prevádzku ParkSys .

**Článok XV**

**Služby reportingu prevádzkových parametrov IT služieb**

1. Pre účely tejto Zmluvy sa pod pojmom „**Služby reportingu prevádzkových parametrov IT služieb**“ sa rozumie, najmä nie však výlučne, zabezpečenie poskytovania reportingu zo strany Dodávateľa v zmysle Požiadaviek na prevádzku ParkSys.

**Článok XVI**

**Služby pravidelného zálohovania a prístupu k dátam a databázam**

* 1. Pre účely tejto Zmluvy sa pod slovným spojením „**Služby pravidelného zálohovania**“ rozumie pravidelné zálohovanie systému ParkSys vrátane všetkých dotknutých databáz a systémov s ním súvisiacich a nevyhnutných pre obnovu systému ParkSys v prípade jeho kritického zlyhania.
	2. Zálohu podľa čl. XVI ods. 1 tejto Zmluvy je Dodávateľ povinný vykonávať raz denne a zároveň vždy pred každou plánovanou zmenou systému ParkSys.
	3. Dodávateľ je povinný technicky zabezpečiť, aby mal Objednávateľ možnosť kedykoľvek vytvoriť zálohu podľa čl. XVI ods. 1 tejto Zmluvy.
	4. Záloha vytvorená podľa čl. XVI ods. 1 tejto Zmluvy musí byť Dodávateľom zabezpečená pred jej poškodením, zničením alebo stratou a to po dobu jej existencie, tzn. do vytvorenia novej zálohy.
	5. Dodávateľ je povinný zabezpečiť, aby mal Objednávateľ počas celého trvania tejto zmluvy prístup k zálohám vytvoreným podľa čl. XVI ods. 1 tejto Zmluvy v strojovo spracovateľnom elektronickom tvare a vo forme čitateľnej a editovateľnej bežne voľne dostupnými nástrojmi. Pre vylúčenie akýchkoľvek pochybností je každá záloha podľa čl. XVI ods. 1 tejto Zmluvy vrátane obsahu, formy a štruktúry výlučným vlastníctvom Objednávateľa.
	6. Dodávateľ je povinný zabezpečiť, aby mali oprávnení zamestnanci Objednávateľa, Objednávateľom poverené tretie osoby a tretia osoba podľa čl. XX ods. 6 tejto Zmluvy a ňou poverené osoby kedykoľvek počas trvania tejto Zmluvy prístup ku všetkým Objednávateľom alebo treťou osobou podľa čl. XX ods. 6 tejto Zmluvy určeným dátam a databázam systému ParkSys v strojovo spracovateľnom elektronickom tvare a to vo formáte alebo formátoch, ktoré určí Objednávateľ alebo tretia osoba podľa čl. XX ods. 6 tejto Zmluvy a vo forme čitateľnej a editovateľnej bežne voľne dostupnými nástrojmi, vrátane možnosti tieto dáta a databázy použiť, ako aj exportovať do systémov Objednávateľa alebo tretej osoby podľa čl. XX ods. 6 tejto Zmluvy.

**Článok XVII**

**Služby pravidelného preúčtovania prijatých platieb**

1. Pre účely tejto Zmluvy sa pod slovným spojením „**Služby pravidelného preúčtovania prijatých platieb**“ rozumie činnosť Dodávateľa spočívajúca v preúčtovaní a odoslaní platieb prijatých od používateľov systému ParkSys prostredníctvom platobnej brány Dodávateľa na bankový účet Dodávateľa.
2. V prípade, ak Dodávateľ prijme platbu od používateľa systému ParkSys, je povinný takúto platbu zaevidovať v systéme ParkSys.
3. Všetky platby prijaté od používateľov systému ParkSys prostredníctvom platobnej brány Dodávateľa na bankový účet Dodávateľa v priebehu zúčtovacieho obdobia podľa čl. XVII ods. 4 tejto Zmluvy je Dodávateľ povinný takto prijaté platby do 24 hodín po skončení príslušného zúčtovacieho obdobia zaslať na bankový účet určený Objednávateľom s uvedením jedinečného identifikátora, vďaka ktorému bude možné identifikovať platbu v systéme ParkSys.
4. Zúčtovacie obdobie bolo dohodou Zmluvných strán určená na obdobie dvoch kalendárnych týždňov so začiatkom v pondelok. Prvé zúčtovacie obdobie začína v deň nasledujúci po skončení Fázy 1 podľa Harmonogramu.
5. Dodávateľ je povinný do 24 hodín po skončení zúčtovacieho obdobia podľa čl. XVII ods. 4 tejto Zmluvy zaslať Objednávateľovi zoznam všetkých platieb prijatých od používateľov systému ParkSys prostredníctvom platobnej brány Dodávateľa na bankový účet Dodávateľa v Objednávateľom určenom formáte s uvedením jedinečného identifikátora podľa čl. XVII ods. 3 tejto Zmluvy.
6. Transferová platba musí byť pripísaná na účet určený Objednávateľom najneskôr do 31. decembra príslušného roka do 12:00 hodiny.
7. Zoznam prijatých platieb podľa čl. XVII ods. 5 tejto Zmluvy sa pre účely Autorského zákona považuje za dáta podľa čl. XX ods. 4 tejto Zmluvy.
8. V prípade nesúladu medzi zoznamom prijatých platieb a informácií zo systému ParkSys rieši sporné otázky riadiaci výbor podľa čl. XV ods. 7 tejto Zmluvy.

**Článok XVIII**

**Ďalšia činnosť podľa požiadaviek Objednávateľa**

1. Pre účely tejto Zmluvy sa pod slovným spojením „**Ďalšia činnosť podľa požiadaviek Objednávateľa**“ rozumie:

a) všetka činnosť týkajúca sa systému ParkSys alebo Služby v rozsahu 36 človekodní ročne podľa požiadaviek Objednávateľa, pričom prvý rok začína prvým dňom mesiaca nasledujúceho po mesiaci, v ktorom budú ukončené Akceptačné testy počas Etapy č. 3 podľa čl. V ods. 9 tejto Zmluvy,

b) vykonávanie všetkých činností, ktoré Dodávateľ preukázateľne deklaroval v procese VS,

c) vykonávanie integrácie systému ParkSys vrátane jeho integrácie so systémami tretích strán, ku ktorým dôjde po ukončení Akceptačných testov počas Etapy 3 podľa čl. V ods. 9 tejto Zmluvy,

c) služby súvisiace s migráciou dát podľa čl. XXIV ods. 10 tejto Zmluvy.

Pre vylúčenie akýchkoľvek pochybností sa ustanovenia tejto Zmluvy týkajúce sa človekodní a ich používania nevzťahujú na činnosti podľa čl. XVIII ods. 1 písm. b) a c) tejto Zmluvy.

1. Jeden človekodeň predstavuje prácu jedného primerane odborne kvalifikovaného pracovníka Dodávateľa počas 8 pracovných hodín, ktoré môžu, ale nemusia byť odpracované v jeden kalendárny deň.
2. Nevyčerpané človekodni za uplynulý rok je Objednávateľ oprávnený využiť aj v nasledujúcom roku, pričom pri využívaní človekodní sa najprv využívajú nevyčerpané človekodni za uplynulý rok.

**Článok XIX**

**Miesto a čas poskytovania Služieb**

1. Zmluvné strany sa dohodli, že Dodávateľ bude poskytovať Služby formou SaaS, software as a service.
2. Prístupy do prostredia, kde sú prevádzkované produkčné dáta, sú riadené v súlade s dohodnutými bezpečnostnými postupmi, prípadne na inom vhodnom mieste podľa dohody Dodávateľa s Objednávateľom.
3. Dodávateľ je povinný začať poskytovať Služby v deň nasledujúci po dni ukončenia Fázy 1 podľa Harmonogramu.

**Článok XX**

**Licencie, právo duševného vlastníctva a vlastnícke právo**

1. Dodávateľ sa podpisom tejto Zmluvy zaväzuje, že najneskôr ku dňu ukončenia Fázy 1 podľa Harmonogramu bude mať vysporiadané autorské právo v zmysle Autorského zákona ku všetkým zložkám, ktoré sú alebo budú súčasťou Plnenia podľa tejto Zmluvy a bude disponovať potrebnými oprávneniami a/alebo licenciami na ich užívanie a poskytovanie a následne užívanie Objednávateľom v zmysle požiadaviek a v rozsahu podľa tejto Zmluvy. V prípade, ak Dodávateľ túto povinnosť nesplní, má Objednávateľ nárok na zmluvnú pokutu podľa tejto Zmluvy a zároveň je Objednávateľ oprávnený odstúpiť od tejto Zmluvy.
2. Pre vylúčenie akýchkoľvek pochybností Zmluvné strany vyhlasujú, že Príloha č. 1 a Príloha č. 2 k tejto Zmluve ako aj všetky informácie podľa čl. II ods. 1 tejto Zmluvy, obsiahnuté v časti Prílohy č. 1 a Prílohy č. 2 tejto Zmluvy ako aj akékoľvek ďalšie informácie a materiály, ktoré poskytne Objednávateľ Dodávateľovi v priebehu definície, analýzy a testovania Plnenia patria Objednávateľovi alebo tretím osobám, ktoré ich poskytli Objednávateľovi a Dodávateľ nie je oprávnený tieto informácie zapracovať do podkladových materiálov počítačového programu alebo programov v zmysle podkladového materiálu podľa § 87 ods. 1 Autorského zákona. V prípade, že Dodávateľ poruší svoju povinnosť podľa čl. XX ods. 2 tejto Zmluvy a informácie poskytnuté Objednávateľom zapracuje do podkladových materiálov počítačových programov tvoriacich Plnenie spôsobom, ktorý bude znamenať akékoľvek obmedzenie práv Objednávateľa kedykoľvek a akýmkoľvek spôsobom nakladať s týmito informáciami a materiálmi, Dodávateľ zodpovedá za týmto spôsobenú škodu Objednávateľovi.
3. Dodávateľ udeľuje Objednávateľovi nevýhradnú, neodvolateľnú licenciu v zmysle ustanovení Autorského zákona (ďalej len ako „**Licencia**“ v príslušnom gramatickom tvare) na všetky spôsoby použitia diela podľa § 19 ods. 4 písm. a) až d) Autorského zákona a to v neobmedzenom rozsahu po dobu trvania tejto Zmluvy k Plneniu momentom podpísania Akceptačného protokolu podľa čl. V ods. 7 a ods. 8 tejto Zmluvy, ak začne Objednávateľ užívať Plnenie s vadami, alebo ukončením Akceptačných testov podľa čl. V ods. 9 tejto Zmluvy podľa toho, čo nastane skôr a k čiastkovým, aj budúcim plneniam a inováciám momentom ich odovzdania resp. implementovania do systému ParkSys.
4. Dodávateľ udeľuje Objednávateľovi nevýhradnú, neodvolateľnú licenciu v zmysle ustanovení Autorského zákona (ďalej len ako „**Licencia na dáta**“ v príslušnom gramatickom tvare) na všetky spôsoby použitia podľa § 19 ods. 4 písm. a) až d) Autorského zákona a to v časovo a miestne neobmedzenom rozsahu ku všetkým elektronickým dátam a výstupom vrátane ich štruktúry, ktoré vzniknú prevádzkovaním systému ParkSys alebo poskytovaním Služieb.
5. Objednávateľ je, ako nadobúdateľ Licencie, oprávnený udeliť tretej osobe súhlas na použitie Plnenia v celom rozsahu Licencie alebo v časti Licencie Objednávateľa podľa čl. XX tejto Zmluvy a je tiež oprávnený postúpiť Licenciu v celom rozsahu alebo časti tretej osobe, s čím Dodávateľ týmto vyslovuje svoj predchádzajúci súhlas v zmysle § 72 Autorského zákona.
6. Objednávateľ je, ako nadobúdateľ Licencie na dáta, oprávnený udeliť tretej osobe súhlas na použitie elektronických dát a výstupov v celom rozsahu Licencie na dáta alebo v časti Licencie na dáta Objednávateľa podľa čl. XX tejto Zmluvy a je tiež oprávnený postúpiť Licenciu na dáta v celom rozsahu alebo časti tretej osobe, s čím Dodávateľ týmto vyslovuje svoj predchádzajúci súhlas v zmysle § 72 Autorského zákona (ďalej tretie osoby podľa čl. XX ods. 5 a ods. 6 tejto Zmluvy spolu len ako „**Tretia osoba**“ v príslušnom gramatickom tvare).
7. Objednávateľ ani Tretia osoba nie sú povinní Licenciu a Licenciu na dáta využiť.
8. Odmena za udelenie Licencie, vrátane všetkých prípadných sublicencií je bez akýchkoľvek pochybností súčasťou Odmeny za Služby v zmysle ust. čl. XXI ods. 7 a ods. 8 tejto Zmluvy.
9. Odmena za udelenie Licencie na dáta, vrátane všetkých prípadných sublicencií je bez akýchkoľvek pochybností súčasťou Odmeny za Služby v zmysle ust. čl. XXI ods. 7 a ods. 9 tejto Zmluvy.
10. Objednávateľ alebo Tretia osoba sú oprávnení systém ParkSys voľne používať akýmkoľvek zákonom povoleným spôsobom, najmä, nie však výlučne, v súlade s účelom tejto Zmluvy.
11. Pre vylúčenie akýchkoľvek pochybností Zmluvné strany vyhlasujú, že všetky elektronické dáta, ako aj všetky výstupy v akomkoľvek formáte, ktoré vzniknú v súvislosti s prípravou alebo prevádzkou systému ParkSys alebo poskytovaním Služieb podľa tejto Zmluvy sú výlučným vlastníctvom Objednávateľa alebo Tretej osoby, ak je ich pôvodcom, a to aj po ukončení tejto Zmluvy.
12. Zmluvné strany sa z dôvodu vylúčenia akýchkoľvek pochybností dohodli, že ak prevádzkovaním systému ParkSys alebo poskytovaním Služieb dôjde k vytvoreniu diela v zmysle Autorského zákona, bude mať toto dielo charakter spoločného diela Objednávateľa a Dodávateľa, vytvoreného pod vedením Objednávateľa.
13. Zmluvné strany sa z dôvodu vylúčenia akýchkoľvek pochybností dohodli, že Objednávateľ je oprávnený previesť právo výkonu všetkých majetkových práv autorov k spoločnému dielu podľa čl. XX ods. 12 na Tretiu osobu.
14. Zmluvné strany sa z dôvodu vylúčenia akýchkoľvek pochybností dohodli, že ak prevádzkovaním systému ParkSys alebo poskytovaním Služieb dôjde k vytvoreniu databázy je zhotoviteľom databázy Objednávateľ a Objednávateľovi patria všetky práva autora a zhotoviteľa databázy podľa Autorského zákona.
15. Vyššie uvedené ustanovenia týkajúce sa Licencie sa primerane aplikujú aj na subdodávateľov podľa čl. XXIV ods. 11 a ods. 12 tejto Zmluvy (ďalej len ako „**Subdodávateľ**“ v príslušnom gramatickom tvare), prípadne aj na časť Služby zhotovenej Subdodávateľom.
16. Dodávateľ v celom rozsahu zodpovedá, ak systém ParkSys alebo ktorákoľvek jeho časť porušuje autorské práva iných osôb. V prípade porušenia autorských práv iných osôb je Dodávateľ povinný uspokojiť nároky iných osôb za Objednávateľa alebo Tretiu osobu a to vrátane nákladov spojených s právnou ochranou a obranou. Rovnako Dodávateľ zodpovedá za škodu, ktorá vznikne Objednávateľovi alebo Tretej osobe, ak používaním systému ParkSys alebo jeho časti dôjde k porušeniu autorských práv iných osôb.
17. Objednávateľ alebo Tretia osoba sú povinní oznámiť Dodávateľovi uplatnenie nárokov z práva duševného vlastníctva v súvislosti s touto Zmluvou treťou osobou. Dodávateľ je povinný do 5 kalendárnych dní poskytnúť Objednávateľovi alebo Tretej osobe všetku súčinnosť pri ochrane práv Objednávateľa alebo Tretej osoby.
18. V prípade, ak bude Objednávateľovi alebo Tretej osobe na základe právoplatného rozhodnutia súdu zabránené používať systém ParkSys z dôvodu porušenia autorských práv, zaväzuje sa Dodávateľ obstarať pre Objednávateľa alebo Tretiu osobu oprávnenie systém ParkSys znova používať, prípadne sa Dodávateľ zaväzuje vykonať úpravu systému ParkSys tak, aby to bol spôsobilý na používanie Objednávateľom alebo Treťou osobou a neporušoval autorské práva tretích osôb a to bezodkladne.
19. Udelenie Licencie a Licencie na dáta podľa tejto Zmluvy nie je možné zo strany Dodávateľa jednostranne odvolať alebo zrušiť, a to ani po ukončení trvania tejto Zmluvy.

**Článok XXI**

**Odmena a platobné podmienky**

1. Zmluvné strany sa dohodli, že celková odmena za Plnenie a Služby (ďalej len ako „**Celková odmena**“ v príslušnom gramatickom tvare) bola určená v procese VS ako súčasť Ponuky úspešného uchádzača VS, ktorý má pre účely tejto Zmluvy pozíciu Dodávateľa.
2. Pre účely vylúčenia akýchkoľvek pochybností Celková odmena predstavuje celkovú odplatu za Plnenie a Služby podľa tejto Zmluvy. Celková odmena rovnako, bez akýchkoľvek pochybnosti, predstavuje odplatu aj za poskytnutie Licencie a Licencie na dáta podľa tejto Zmluvy a všetkej dokumentácie súvisiacej s Plnením a Službami.
3. Celková odmena je nemenná, konečná a v jej výške sú zohľadnené všetky náklady, ktoré Dodávateľovi vzniknú pri plnení povinností podľa tejto Zmluvy a jej príloh a to vrátane všetkých poplatkov a všetkých ďalších nákladov, ktoré sú potrebné na kompletnú realizáciu všetkých zmluvných plnení a dojednaní a vykonanie predmetu Zmluvy v plnom rozsahu. Dodávateľ nie je oprávnený akýmkoľvek spôsobom Celkovú odmenu jednostranne navýšiť alebo akýmkoľvek spôsobom meniť, ani účtovať Objednávateľovi žiadne iné finančné čiastky ako tie, ktoré sú dojednané v tejto Zmluve.
4. Celková odmena je bez akýchkoľvek pochybností uvedená v mene Euro.
5. Celková odmena bola stanovená v zmysle zákona č. 18/1996 Z. z. o cenách v znení neskorších predpisov.
6. Dodávateľ nemá právo na refundáciu akýchkoľvek ďalších nákladov, ktoré mu vzniknú v súvislosti s plnením povinností podľa tejto Zmluvy.
7. Celková odmena je stanovená na sumu XXXXXX,- eur vrátane dane z pridanej hodnoty, z ktorej suma XXXXXX,- eur vrátane dane z pridanej hodnoty predstavuje odmenu za Plnenie (ďalej len ako „**Odmena za Plnenie**“ v príslušnom gramatickom tvare), a z ktorej suma XXXXXX,- eur vrátane dane z pridanej hodnoty predstavuje odmenu za Služby (ďalej len ako „**Odmena za Služby**“ v príslušnom gramatickom tvare).
8. Odmena za Plnenie bude Objednávateľom uhradená na základe faktúry vystavenej Dodávateľom a preukázateľne doručenej na adresu Objednávateľa. Jednotlivé čiastkové faktúry vystaví Dodávateľ podľa nasledujúcich pravidiel:
9. faktúru na sumu vo výške 20 % z výšky Odmeny za Plnenie po skočení Etapy č. 2: Analýza podľa Harmonogramu,
10. faktúru na sumu vo výške 20 % z výšky Odmeny za Plnenie po skočení Etapy č. 3: Implementácia a testovanie podľa Harmonogramu,
11. faktúru na sumu vo výške 20 % z výšky Odmeny za Plnenie po skočení Etapy č. 4: Nasadenie do produkcie podľa Harmonogramu,
12. faktúru na sumu vo výške 20 % z výšky Odmeny za Plnenie po skončení Etapy č. 5: Implementácia a testovanie podľa Harmonogramu,
13. faktúru na sumu vo výške 20 % z výšky Odmeny za Plnenie po skončení Etapy č. 6: Nasadenie do produkcie podľa Harmonogramu.
14. Odmena za Služby bude Objednávateľom hradená mesačne pozadu vo výške mesačne 1/48 z celkovej výšky Odmeny za služby na základe čiastkových faktúr vystavených Dodávateľom a preukázateľne doručených na adresu Objednávateľa podľa nasledujúcich pravidiel:
	1. každá faktúra musí byť vystavená na sumu vo výške 1/48 z výšky Odmeny za Služby,
	2. Dodávateľ je oprávnený vystaviť a doručiť faktúru v pravidelných mesačných intervaloch,
	3. prvú faktúru je Dodávateľ oprávnený vystaviť až po uplynutí prvého mesiaca poskytovania Služieb po skončení Fázy 1 podľa Harmonogramu.
15. V prípade, ak Objednávateľ využije právo opcie podľa čl. XXIX ods. 2 tejto Zmluvy, odmena za Služby je pre obdobie predĺženia tejto Zmluvy (t.j. obdobie 4 rokov) stanovená vo výške Odmeny za Služby podľa čl. XXI ods. 7 tejto Zmluvy a uhrádza sa podľa pravidiel stanovených v čl. XXI ods. 9 písm. a) a b) tejto Zmluvy. Prvú faktúru po predĺžení trvania tejto Zmluvy je Dodávateľ oprávnený vystaviť až po uplynutí prvého mesiaca poskytovania Služieb po predĺžení trvania tejto Zmluvy.
16. Faktúry vystavené Dodávateľom musia obsahovať všetky náležitosti vyplývajúce z platnej legislatívy, najmä, nie však výlučne zo zákona č. 222/2004 Z. z. o dani z pridanej hodnoty a zákona č. 431/2002 Z. z. o účtovníctve. Bankové spojenie Dodávateľa uvedené na faktúre musí byť zhodné s bankovým spojením Dodávateľa uvedeným v záhlaví tejto Zmluvy alebo s bankovým spojením Dodávateľa riadne oznámeným Objednávateľovi zodpovednou osobou podľa čl. XXV ods. 4 tejto Zmluvy.
17. Splatnosť faktúr bola dohodou Zmluvných strán určená na 30 dní od ich preukázateľného doručenia v listinnej podobe na adresu Objednávateľa.
18. Záväzok Objednávateľa zaplatiť Dodávateľovi príslušnú časť Celkovej odmeny sa považuje za splnený dňom odpísania dlžnej fakturovanej sumy z bankového účtu Objednávateľa v prospech Dodávateľa. V prípade, ak Dodávateľ zmení počas účinnosti tejto Zmluvy číslo účtu a o tomto riadne neinformuje Objednávateľa spôsobom podľa čl. XXI ods. 11 tejto Zmluvy, záväzok Objednávateľa sa považuje za splnený bez ohľadu na to, či budú finančné prostriedky pripísané na účet Dodávateľa.
19. Objednávateľ je oprávnený vrátiť Dodávateľovi faktúru v lehote jej splatnosti, ak nespĺňa podmienky podľa čl. XXI ods. 11 tejto Zmluvy, spolu s písomnou výhradou.
20. V prípade nedoručenia faktúry v zmysle čl. XXI ods. 12 tejto Zmluvy alebo nesplnenia povinnosti Dodávateľa v zmysle čl. XX ods. 11 tejto Zmluvy, nezačne Objednávateľovi plynúť lehota podľa čl. XXI ods. 12 tejto Zmluvy. Nová lehota splatnosti začne Objednávateľovi plynúť riadnym doručením opravenej alebo doplnenej faktúry.
21. Dodávateľ nie je oprávnený požadovať a nárokovať si náhradu bankových a iných poplatkov týkajúcich sa úhrad Celkovej odmeny. Dodávateľ rovnako nie je oprávnený požadovať preddavkové alebo zálohové platby.

**Článok XXII**

**Dôverné informácie a mlčanlivosť**

1. Pod pojmom „**Dôverná informácia**“ sa rozumie akákoľvek informácia, ktorá nie je verejne prístupná, a ktorú Zmluvná strana poskytujúca dôvernú informáciu (ďalej len ako „**Poskytovateľ**“ v príslušnom gramatickom tvare) označí za dôvernú, okrem tej, ktorá sa stane alebo stala verejne prístupnou inak ako neoprávnenou manipuláciou Zmluvnou stranou, ktorá sa oboznamuje s dôvernou informáciou (ďalej len ako „**Prijímateľ**“ v príslušnom gramatickom tvare).
2. Dôverné informácie môžu byť poskytnuté vo verbálnej (telefonát, rozhovor), písomnej (zadanie, pripomienkovanie), alebo elektronickej forme (email, textový editor, zdrojový kód).
3. Prijímateľ je oprávnený použiť Dôverné informácie výlučne na účely spolupráce vyplývajúcej z tejto Zmluvy (ďalej len ako „**Spolupráca**“ v príslušnom gramatickom tvare). Po skončení spolupráce je povinný zdržať sa použitia Dôverných informácií na akýkoľvek iný účel.
4. Prijímateľ je povinný zdržať sa neoprávnenej manipulácie s Dôvernými informáciami.
5. Prijímateľ môže poskytnúť Dôverné informácie tretím osobám iba v nevyhnutnom rozsahu, výlučne na účely Spolupráce a len s predchádzajúcim súhlasom Poskytovateľa. Prijímateľ zodpovedá za neoprávnenú manipuláciu s Dôvernými informáciami treťou osobou. Poskytnutie Dôverných informácií tretej osobe je Prijímateľ povinný bezodkladne oznámiť Poskytovateľovi.
6. Bez súhlasu Poskytovateľa je Prijímateľ oprávnený poskytnúť Dôverné informácie len v prípadoch a v rozsahu určených zákonom alebo iným všeobecne záväzným právnym predpisom.
7. Prijímateľ je povinný prijať a dodržiavať také technické, organizačné a iné opatrenia potrebné na ochranu Dôverných informácií, ktoré mu boli alebo mu budú poskytnuté, alebo sprístupnené, aby bolo účinne zabránené pred neoprávnenou manipuláciou s Dôvernými informáciami.
8. Prijímateľ je povinný bez zbytočného odkladu oznámiť Poskytovateľovi každú neoprávnenú manipuláciu s Dôvernými informáciami.
9. Prijímateľ je povinný poskytnúť Poskytovateľovi všetku súčinnosť potrebnú na odstránenie následkov neoprávnenej manipulácie s Dôvernými informáciami.
10. Prijímateľ je povinný zabezpečiť oboznámenie sa s povinnosťami podľa tejto Zmluvy tretie osoby, ktorým poskytne Dôverné informácie.
11. Poskytovateľ má právo odmietnuť poskytnutie Dôverných informácii, ak takéto poskytnutie nebude nevyhnutne potrebné k vzájomnej Spolupráci.
12. Po skončení vzájomnej Spolupráce je Prijímateľ povinný vrátiť Poskytovateľovi všetky originály, kópie, reprodukcie alebo iné zhrnutia Dôverných informácií a všetky Dôverné informácie nahraté v systémoch Dodávateľa alebo tretích osôb podľa čl. XXII ods. 5 tejto Zmluvy preukázateľne zničiť.
13. Prijímateľ zodpovedá za každú neoprávnenú manipuláciu s Dôvernými informáciami, ktoré mu boli poskytnuté.
14. Prijímateľ zodpovedá za neoprávnenú manipuláciu s Dôvernými informáciami, ktoré poskytol tretej osobe.
15. V prípade neoprávnenej manipulácie s Dôvernými informáciami vzniká Poskytovateľovi nárok na zmluvnú pokutu vo výške 10.000,- eur, slovom desaťtisíc eur, za každý jednotlivý prípad neoprávnenej manipulácie. Nárok na náhradu škody týmto nie je dotknutý.
16. Poskytovateľ nezodpovedá za škodu spôsobenú Prijímateľovi, ktorá vznikne použitím Dôverných informácií, okrem prípadov, kedy poskytnutím Dôverných informácii Objednávateľovi Dodávateľ porušil práva duševného vlastníctva tretích osôb.
17. Poskytnutím Dôverných informácií neprechádza na Prijímateľa vlastnícke alebo iné právo alebo licencia k Dôverným informáciám, pokiaľ nie je v tejto Zmluve uvedené inak.
18. Všetky povinnosti Dodávateľa, ako Prijímateľa Dôvernej informácie, sa týkajú aj jeho Subdodávateľov a za ich porušenie Subdodávateľom zodpovedá Dodávateľ akoby sa porušenia dopustil on sám. Dodávateľ je povinný doručiť Objednávateľovi písomné vyhlásenie o odškodnení pri porušení dôvernosti podpísané každým Subdodávateľom Dodávateľa, ktorému budú poskytnuté Dôverné informácie a to predtým, ako mu Dodávateľ poskytne Dôverné informácie.

**Článok XXIII**

**Zabezpečenie záväzkov**

1. Dodávateľ predložil pred uzatvorením tejto Zmluvy Objednávateľovi bankovú záruku v zmysle ust. § 313 a nasl. Obchodného zákonníka (ďalej len ako „**Banková záruka**“ v príslušnom gramatickom tvare), originál ktorej tvorí neoddeliteľnú prílohu tejto Zmluvy.
2. Obsahom Bankovej záruky je bezpodmienečné, neodvolateľné a časovo obmedzené vyhlásenie banky, že uspokojí na základe písomnej žiadosti Objednávateľa ako osobu oprávnenú z Bankovej záruky do výšky 25 % Celkovej odmeny podľa tejto Zmluvy a to bez skúmania právnych vzťahov a bez výhrad.
3. Banková záruka neobsahuje žiadne ďalšie podmienky ako tie, ktoré sú bežné pri vydávaní obdobných bankových záruk.
4. Banková záruka zabezpečuje splnenie ktorejkoľvek povinnosti Dodávateľa vyplývajúcej z tejto Zmluvy a jej príloh. V prípade, ak si Dodávateľ nesplní niektorú povinnosť vyplývajúcu z tejto Zmluvy a jej príloh, je Objednávateľ oprávnený uplatniť si plnenie z Bankovej záruky.
5. Pre vylúčenie akýchkoľvek pochybnosti Banková záruka zabezpečuje rovnako povinnosti Dodávateľa týkajúce sa zaplatenia Zmluvnej pokuty podľa tejto Zmluvy a náhrady škody v súvislosti s touto Zmluvou, Plnením alebo Službami, vrátane sporných pohľadávok.
6. Dodávateľ zabezpečí, aby Banková záruka bola platná počas celého trvania tejto Zmluvy a aspoň 6 mesiacov po zániku záväzkov Dodávateľa podľa tejto Zmluvy (ďalej len ako „**Trvanie Bankovej záruky**“ v príslušnom gramatickom tvare). Po dobu Trvania Bankovej záruky nesmie byť Banková záruka odvolateľná bez písomného súhlasu Objednávateľa a práva z nej musia byť prevoditeľné na tretiu osobu spolu so zabezpečovanou pohľadávkou alebo jej časťou.
7. V prípade, ak Objednávateľ uspokojí svoju pohľadávku z Bankovej záruky je povinný túto skutočnosť oznámiť Dodávateľovi, ktorý je povinný bez zbytočného odkladu, najneskôr do 10 (desiatich) dní odo dňa doručenia oznámenia, zabezpečiť doplnenie Bankovej záruky do výšky podľa čl. XXIII ods. 2 tejto Zmluvy a na celú dobu Trvania Bankovej záruky. Splnenie povinnosti podľa čl. XIII ods. 7 tejto Zmluvy preukáže Dodávateľ predložením úradne osvedčenej kópie potvrdenia o doplnení Bankovej záruky vydaného bankou. V prípade, ak Dodávateľ nedoplní Bankovú záruku ani v dodatočnej lehote na nápravu 7 (siedmych) dní od doručenia výzvy Objednávateľa na nápravu, Objednávateľ má právo na zmluvnú pokutu vo výške 0,02 % denne z chýbajúcej sumy.
8. Dodávateľ je povinný mať počas trvania tejto Zmluvy uzatvorenú poistnú zmluvu týkajúcu sa poistenia zodpovednosti za škodu s minimálnou poistnou sumou vo výške dvojnásobku Celkovej odmeny. Dodávateľ je povinný na požiadanie Objednávateľa preukázať uzatvorenie poistnej zmluvy potvrdením vydaným poisťovňou, ktoré nebude staršie ako 30 dní.

**Článok XXIV**

**Ďalšie povinnosti Zmluvných strán**

1. Zmluvné strany sú povinné postupovať pri plnení si svojich povinností vyplývajúcich z tejto Zmluvy tak, aby bol naplnený účel tejto Zmluvy.
2. Zmluvné strany sú povinné plniť si svoje povinnosti podľa tejto Zmluvy riadne a včas, v rozsahu a spôsobom uvedeným v Technickej dokumentácii, Súťažnej dokumentácii, Ponuke, tejto Zmluve a v súlade s platnou legislatívou.
3. Zmluvné strany sú povinné poskytnúť si navzájom všetku súčinnosť, ktorú od nich možno spravodlivo požadovať tak, aby mohol byť naplnený účel tejto Zmluvy alebo splnené povinnosti Zmluvných strán vyplývajúce z tejto Zmluvy.
4. Zmluvné strany sa zaväzujú vyhnúť sa všetkým činnostiam, ktorým by sťažili alebo znemožnili plnenie zmluvnej alebo zákonnej povinnosti druhej Zmluvnej strany.
5. Dodávateľ je povinný počas celého trvania tejto Zmluvy disponovať všetkými potrebnými oprávneniami a spôsobilosťou minimálne v rozsahu deklarovanom Dodávateľom v procese VS. Nesplnenie tohto záväzku je dôvodom na okamžité ukončenie tejto Zmluvy zo strany Objednávateľa. Stratu potrebných oprávnení a spôsobilosti je Dodávateľ povinný do 3 pracovných dní písomne oznámiť Objednávateľovi.
6. Dodávateľ je povinný počas celého trvania tejto Zmluvy zabezpečiť, že bude zapísaný v Registri partnerov verejného sektora v zmysle ust. § 3 a nasl. zákona č. 315/2016 Z. z. o registri partnerov verejného sektora a o zmene a doplnení niektorých zákonov. Výmaz z Registra partnerov verejného sektora je Dodávateľ povinný do 3 pracovných dní písomne oznámiť Objednávateľovi. Uvedené platí aj pre všetkých Subdodávateľov Dodávateľa.
7. Dodávateľ je povinný dodržiavať platnú legislatívu Slovenskej republiky najmä, nie však výlučne, zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, zákon č. 311/2001 Z. z. Zákonník práce.
8. Dodávateľ prehlasuje, že bol oboznámený so všetkými požiadavkami Objednávateľa, požiadal o ich vysvetlenie a je schopný plniť si svoje povinnosti vyplývajúce z tejto Zmluvy v súlade s nimi.
9. Dodávateľ je povinný písomne upozorniť Objednávateľa na požiadavky, ktoré nie je možné objektívne splniť, alebo splnenie ktorých by mohlo spôsobiť zmarenie účelu tejto Zmluvy (ďalej len ako „**Nevhodná požiadavka**“ v príslušnom gramatickom tvare) a zároveň ponúknuť vhodné alternatívne riešenie Nevhodnej požiadavky. Ak Objednávateľ napriek písomnému upozornenia trvá na splnení Nevhodnej požiadavky, Dodávateľ nezodpovedá za zmarenie účelu tejto Zmluvy, ak k nemu dôjde v priamej príčinnej súvislosti s Nevhodnou požiadavkou.
10. Dodávateľ je na základe požiadavky Objednávateľa povinný zabezpečiť export dát systému ParkSys a to všetky Objednávateľom určené dáta zo systému ParkSys, formou exportu v strojovo spracovateľnom elektronickom tvare aj s ich plným popisom (atribút, hodnota, väzby medzi atribútmi a tabuľkami) vo formáte, ktorý určí Objednávateľ vo svojej požiadavke a to na server Objednávateľa alebo Objednávateľom určenej tretej osoby a to všetko do 15 (pätnástich) dní odo dňa doručenia požiadavky Objednávateľa Dodávateľovi. V rámci tejto migrácie dát sa Dodávateľ ďalej zaväzuje poskytnúť Objednávateľovi alebo Objednávateľom určenej tretej osobe:
11. školenia, podľa potrieb Objednávateľa,
12. plnú podporu v rozsahu exportu údajov , vysvetlenia ich vzájomných väzieb, vysvetlenia atribútov a hodnôt,

a to spolu v rozsahu maximálne 100 (sto) hodín. Pre vylúčenie všetkých pochybností Zmluvné strany prehlasujú, že odmena za zabezpečenie exportu podľa čl. XXIV ods. 10 tejto Zmluvy je súčasťou Odmeny za Služby podľa čl. XXI ods. 7 tejto Zmluvy.

1. Dodávateľ je oprávnený splniť si svoje povinnosti vyplývajúce z tejto Zmluvy aj prostredníctvom tretej osoby - Subdodávateľa, ktorá spĺňa podmienky uvedené v ust. § 4 a nasl. zákona č. 315/2016 Z. z. o registri partnerov verejného sektora a o zmene a doplnení niektorých zákonov, pričom za splnenie tejto povinnosti ako aj ktorejkoľvek inej zákonnej alebo zmluvnej povinnosti Subdodávateľom zodpovedá v celom rozsahu Dodávateľ tak, ako by ju splnil sám Dodávateľ.
2. Dodávateľ pred podpisom tejto Zmluvy predložil, v zmysle ust. § 41 ods. 3 ZoVO, Objednávateľovi zoznam všetkých Subdodávateľov, okrem dodávateľov tovaru podľa § 41 ods. 6 ZoVO, údaje o nich a o osobe oprávnenej konať za daného Subdodávateľa v rozsahu v rozsahu meno a priezvisko, adresa pobytu, dátum narodenia, ktorý je súčasťou tejto Zmluvy ako Príloha č. 4, spolu s opisom činností a povinností, ktoré budú v zmysle tejto Zmluvy vykonávať. Dodávateľ je zároveň povinný poskytnúť na vyžiadanie Objednávateľovi k nahliadnutiu všetky zmluvy vrátane príloh, ktoré uzavrel so Subdodávateľmi. Dodávateľ je bezodkladne povinný oznámiť Objednávateľovi akúkoľvek zmenu údajov o Subdodávateľoch, uvedených v Prílohe č. 4.
3. Dodávateľ je povinný pred každou kontraktáciou nového Subdodávateľa okrem dodávateľov podľa § 41 ods. 6 ZoVO, za účelom splnenia si povinnosti vyplývajúcej z tejto Zmluvy, oznámiť tento zámer Objednávateľovi spolu s uvedením Subdodávateľa v zmysle ust. § 41 ods. 3 ZoVO, prostredníctvom ktorého bude plniť svoje povinnosti vyplývajúce z tejto Zmluvy. Oznámenie podľa predchádzajúcej vety sa predložením Objednávateľovi stane neoddeliteľnou súčasťou tejto Zmluvy. Nesplnenie oznamovacej povinnosti tohto ustanovenia zakladá Objednávateľovi právo odstúpiť od tejto Zmluvy. Po kontraktácii nového Subdodávateľa je Objednávateľ povinný poskytnúť na vyžiadanie Objednávateľovi k nahliadnutiu zmluvu vrátane všetkých príloh, ktorú uzavrel s novým Subdodávateľom.
4. Za porušenie povinností vyplývajúcich z tejto Zmluvy Subdodávateľom zodpovedá Dodávateľ v rozsahu, ako by sa porušenia povinností dopustil Dodávateľ.
5. Dodávateľ je povinný zabezpečiť, aby Plnenie a Služby boli počas celého trvania tejto Zmluvy v súlade s právnym poriadkom Slovenskej republiky.
6. Dodávateľ je rovnako povinný zabezpečiť všetky administrátorské účty, prihlasovacie údaje k administrátorským účtom ako aj všetku bezpečnostnú dokumentáciu pred ich odcudzením alebo zneužitím.
7. Všetky povinnosti vyplývajúce Dodávateľovi z tejto Zmluvy sa týkajú aj Subdodávateľov. O týchto povinnostiach je Dodávateľ povinný preukázateľne Subdodávateľov informovať.
8. Zmluvné strany sú povinné dodržiavať všetky bezpečnostné smernice a štandardy vyplývajúce zo zákona č. 69/2018 Z. z. o kybernetickej bezpečnosti a o zmene a doplnení niektorých zákonov a zákona č. 275/2006 Z. z. o informačných systémoch verejnej správy a o zmene a doplnení niektorých zákonov. Dodávateľ je povinný zabezpečiť Plnenie a Služby tak, aby bola zabezpečená ich ochrana pred kybernetickými hrozbami v aktuálnom čase.
9. Dodávateľ nie je bez predchádzajúceho písomného súhlasu Objednávateľa oprávnený, priamo či nepriamo, urobiť prehlásenie alebo vyhlásenie pre tlač, rozhlas, televíziu alebo iné médium, ktoré by akýmkoľvek spôsobom súviselo s touto Zmluvou.
10. Dodávateľ sa zaväzuje, že uzatvorí s Objednávateľom dohodu medzi prevádzkovateľom a sprostredkovateľom uzatvorenú v zmysle čl. 28 Nariadenia č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (GDPR) a § 34 zákona č. 18/2018 Z. z. o ochrane osobných údajov a o zmene a doplnení niektorých zákonov, ktorá tvorí neoddeliteľnú súčasť tejto Zmluvy, v zmysle a v rozsahu povinností Dodávateľa a Objednávateľa vyplývajúcich zo zák. č. 18/2018 Z. z. o ochrane osobných údajov a o zmene a doplnení niektorých zákonov a to bezodkladne, najneskôr v lehote 10 dní odo dňa účinnosti tejto Zmluvy. V prípade, ak zmluvu o spracúvaní osobných údajov v tejto lehote Dodávateľ neuzatvorí, Objednávateľ je oprávnený od tejto Zmluvy odstúpiť.
11. Okrem povinnosti informovať Objednávateľa podľa iných ustanovení tejto Zmluvy, je Dodávateľ povinný bezodkladne písomne Objednávateľa informovať o akýchkoľvek iných skutočnostiach, ktoré majú alebo by mohli mať vplyv na plnenie a trvanie tejto Zmluvy, najmä informácie:
12. o zmene právnej formy, obchodného mena, štatutárneho zástupcu alebo spoločníka Dodávateľa,
13. týkajúce sa vstupu Dodávateľa do likvidácie, podania návrhu na vyhlásenie konkurzu alebo na povolenie reštrukturalizácie,
14. týkajúce sa platnosti, účinnosti a trvania poistenia podľa čl. XXIII ods. 8 tejto Zmluvy.

**Článok XXV**

**Zodpovedné osoby a Realizačný tým**

1. Dodávateľ je povinný určiť k plneniu povinností podľa tejto Zmluvy realizačný tím, ktorý bude zodpovedný za plnenie jeho povinností podľa tejto Zmluvy ako celku ako aj za čiastkové plnenia (ďalej len ako „**Realizačný tím**“ v príslušnom gramatickom tvare).
2. Dodávateľ je povinný zabezpečiť, aby po celý čas trvania tejto Zmluvy boli splnené kvalifikačné požiadavky minimálne v rozsahu deklarovanom a preukázanom v Ponuke prostredníctvom konkrétnych osôb (ďalej len ako „**Kvalifikovaná osoba**“ v príslušnom gramatickom tvare). V prípade zmeny Kvalifikovanej osoby musí osoba, ktorá sa má stať novou Kvalifikovanou osobou preukázateľne spĺňať kvalifikačné požiadavky podľa Ponuky. Zmenu Kvalifikovanej osoby je Dodávateľ povinný oznámiť Objednávateľovi písomnou formou v dostatočnom predstihu. Dodávateľ predložil Objednávateľovi zoznam prvých Kvalifikovaných osôb, ktorý tvorí neoddeliteľnú súčasť tejto Zmluvy.
3. Realizačný tím musí byť po celú dobu trvania tejto Zmluvy zložený z profesionálnych a Kvalifikovaných osôb.
4. Zmluvné strany sú povinné určiť osoby, ktoré budú vystupovať ako zástupcovia Zmluvných strán (ďalej len ako „**Zodpovedné osoby**“ v príslušnom gramatickom tvare). Zodpovedné osoby zastupujú Zmluvné strany vo vzájomných rokovaniach, zmluvných, obchodných a technických záležitostiach týkajúcich sa tejto Zmluvy. Rozhodnutia prijaté a právne úkony vykonané Zodpovednými osobami sú pre Zmluvné strany záväzné. V prípade pochybností je pochybujúca Zmluvná strana oprávnená vyžiadať si vyjadrenie štatutárneho orgánu druhej Zmluvnej strany, ktoré je konečné. Odstúpiť od tejto Zmluvy je oprávnený len štatutárny orgán Zmluvnej strany. Každú zmenu Zodpovednej osoby je Zmluvná strana povinná oznámiť druhej Zmluvnej strane písomnou formou v dostatočnom predstihu.
5. Objednávateľ je oprávnený určiť osobu vykonávajúcu dohľad na plnením Predmetu Zmluvy (ďalej len ako „**Dohliadajúca osoba**“ v príslušnom gramatickom tvare). Dodávateľ je povinný poskytnúť súčinnosť Dohliadajúcej osobe pri vykonávaní dohľadu podľa tejto Zmluvy. Zmenu Dohliadajúcej osoby je Objednávateľ povinný oznámiť Dodávateľovi písomnou formou v dostatočnom predstihu.
6. Zoznam osôb zaradených do Realizačného tímu, zoznam Kvalifikovaných osôb a zoznam Zodpovedných osôb sú Zmluvné strany povinné vzájomne si doručiť ku dňu podpisu tejto Zmluvy spolu s uvedením kontaktného telefónneho čísla a kontaktnej emailovej adresy.
7. Zmluvné strany sa dohodli na zriadení riadiaceho výboru (ďalej len „**Riadiaci výbor**“ v príslušnom gramatickom tvare) a to podľa návrhu Dodávateľa, ktorý bol predložený v procese VS. Činnosť Riadiaceho výboru, ktorý vykonáva úlohy podľa tejto Zmluvy riadi jeho predseda, ktorého výber je vyhradený Objednávateľovi. Každú zmenu člena Riadiaceho výboru sú si Zmluvné strany navzájom povinné oznámiť písomnou formou v dostatočnom predstihu.

**Článok XXVI**

**Komunikácia Zmluvných strán**

1. Pokiaľ nie je v tejto Zmluve uvedené inak, komunikácia medzi Zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
2. Listovú zásielku je možné doručovať prostredníctvom poštového podniku alebo kuriéra na adresu Zmluvnej strany uvedenú v záhlaví tejto Zmluvy. Za doručenú sa považuje každá listová zásielka, ktorá:
3. bola adresátom prevzatá dňom jej prevzatia,
4. prevzatie bolo adresátom odmietnuté, dňom, kedy bolo prevzatie odmietnuté,
5. bola uložená na pobočke poštového podniku uplynutím tretieho dňa od uloženia, aj keď sa adresát s jej obsahom neoboznámil.
6. Za prvé kontaktné osoby boli určené:
7. za Objednávateľa –
8. za Dodávateľa –
9. Elektronická správa sa považuje za doručenú deň nasledujúci po jej odoslaní na emailovú adresu podľa čl. XXVI ods. 3 tejto Zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
10. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu, je možné doručovať tie písomnosti v znení neskorších predpisov, ktoré môžu mať za následok vznik, zmenu alebo zánik práv a povinností Zmluvných strán vyplývajúcich z tejto Zmluvy aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „**Zákon o e-Governmente**“ v príslušnom gramatickom tvare). Doručovanie písomností zaslaných prostredníctvom elektronickej schránky v zmysle **Zákona o e-Governmente** sa riadi príslušnými ustanoveniami tohto zákona.
11. Zmluvné strany sú povinné minimálne raz denne kontrolovať kontaktné emailové adresy.
12. Zmluvné strany sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

**Článok XXVII**

**Omeškanie a sankcie**

1. V prípade omeškania Dodávateľa s poskytnutím Plnenia podľa Harmonogramu, zodpovedá Dodávateľ za škodu spôsobenú Objednávateľovi. Zároveň vzniká, omeškaním Dodávateľa s poskytnutím Plnenia, Objednávateľovi nárok na zmluvnú pokutu vo výške 0,5 % z Celkovej odmeny, za každý aj začatý deň omeškania s dodržiavaním termínov jednotlivých Etáp a Fáz podľa Harmonogramu.
2. V prípade, ak sa Dodávateľ dostane s neutralizáciou Incidentov podľa čl. VIII ods. 12 tejto Zmluvy do omeškania, tzn. nedokáže neutralizovať Incident v lehotách podľa čl. VIII ods. 12 tejto Zmluvy, je Objednávateľ oprávnený účtovať Dodávateľovi zmluvnú pokutu vo výške:
3. 166,- eur, slovom stošesťdesiat eur, za každú, aj začatú hodinu omeškania neutralizácie Kritického incidentu,
4. 100,- eur, slovom sto eur, za každú, aj začatú hodinu omeškania neutralizácie Závažného o incidentu,
5. 66,- eur, slovom šesťdesiatšesť eur, za každú, aj začatú hodinu omeškania neutralizácie Nekritického incidentu,

a to až do neutralizácie Incidentu podľa čl. VIII tejto Zmluvy.

1. V prípade, ak sa Dodávateľ dostane do omeškania s reakciou na Incident, podľa čl. VIII ods. 10 tejto Zmluvy, tzn. nezaeviduje Incident v ServiceDesku v lehotách podľa čl. VIII ods. 10 tejto Zmluvy, je Objednávateľ oprávnený účtovať Dodávateľovi zmluvnú pokutuvo výške66,- eur, slovom šesťdesiatšesť eur, za každých, aj začatých 30 minút omeškania s reakciou na Incident.
2. V prípade, ak dostupnosť systému ParkSys v percentách (ďalej len ako „**D**“) určená podľa vzorca D = ((T - V) / T)\*100 (ďalej len ako „**Vzorec**“ v príslušnom gramatickom tvare), kde T je počet prevádzkových hodín systému ParkSys za sledované obdobie, V je trvanie všetkých výpadkov systému ParkSys za sledované obdobia v hodinách, bude nižšia ako 99,10 %, je Objednávateľ oprávnený účtovať Dodávateľovi zmluvnú pokutu vo výške 66,- eur, slovom šesťdesiatšesť eur, za každých, aj začatých 15 minút, slovom pätnásť minút nedostupnosti systému ParkSys, ktoré je potrebné odrátať od V tak, aby D bolo minimálne 99,10 % podľa Vzorca.
3. V prípade porušenia povinnosti vyplývajúcej Dodávateľovi z ust. čl. XXIV ods. 10 tejto Zmluvy alebo povinnosti vyplývajúcej Dodávateľovi z ust. čl. XX ods. 1 tejto Zmluvy je Objednávateľ oprávnený účtovať Dodávateľovi zmluvnú pokutu vo výške 50% z Celkovej odmeny podľa tejto Zmluvy.
4. V prípade porušenia povinnosti vyplývajúcej Dodávateľovi z ust. čl. XVII ods. 2. ods. 3 alebo ods. 5 tejto Zmluvy je Objednávateľ oprávnený účtovať Dodávateľovi zmluvnú pokutu vo výške 0,5 % z Celkovej odmeny za každý jeden prípad nesplnenia povinnosti a každý aj začatý deň omeškania Dodávateľa so splnením povinnosti.
5. Pokiaľ nie je v tejto Zmluve uvedené inak, v prípade nesplnenia inej povinnosti vyplývajúcej z tejto Zmluvy, vzniká Objednávateľovi nárok na zmluvnú pokutu vo výške 0,2 % z Celkovej odmeny, za každý aj začatý deň omeškania, alebo 0,2 % z Celkovej odmeny, za každé porušenie povinnosti podľa charakteru porušenej povinnosti.
6. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vzniká Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla. Túto zmluvnú pokutu je Objednávateľ oprávnený započítať s existujúcim alebo budúcim záväzkom voči Dodávateľovi, a to aj z iného existujúceho alebo budúceho zmluvného vzťahu.
7. Pre vylúčenie akýchkoľvek pochybností Zmluvné strany uvádzajú, že uplatnením a zaplatením zmluvnej pokuty nie je dotknuté právo Zmluvnej strany na náhradu škody.
8. Dodávateľ nie je oprávnený započítať svoje nároky vyplývajúce z tejto Zmluvy voči Objednávateľovi v zmysle ust. § 358 a nasl. Obchodného zákonníka. Pre vylúčenie akýchkoľvek pochybností, Dodávateľ nie je oprávnený započítať žiadne pohľadávky z tejto Zmluvy, ktoré má voči Objednávateľovi, voči pohľadávkam, ktoré má Objednávateľ voči Dodávateľovi.

**Článok XXVIII**

**Zodpovednosť**

1. Zmluvné strany sú zodpovedné za škodu spôsobenú pri plnení povinností vyplývajúcich z tejto Zmluvy v zmysle všeobecne záväzných právnych predpisov.
2. Zmluvné strany sú povinné vyvinúť maximálne úsilie, aby predchádzali porušeniam svojich povinností z tejto Zmluvy, omeškaniu pri plnení povinností vyplývajúcich z tejto Zmluvy, ako aj vzniku škody.
3. Zmluvné strany sú povinné bez zbytočného odkladu vzájomne si oznámiť vznik okolností, ktoré by mohli brániť riadnemu plneniu povinností vyplývajúcich z tejto Zmluvy a zároveň sú povinné vynaložiť všetko úsilie a poskytnúť si všetku súčinnosť, ktorú možno od nich spravodlivo požadovať, aby sa zabránilo porušeniu povinností vyplývajúcich z tejto Zmluvy, omeškaniu alebo vzniku škody.
4. Dodávateľ zodpovedá za porušenie povinností vyplývajúcich z tejto Zmluvy zo strany svojich Subdodávateľov v rozsahu ako by sa porušenia povinností vyplývajúcich z tejto Zmluvy dopustil sám.
5. Zmluvné strany za vzniknutú škodu nezodpovedajú v rozsahu podľa ust. § 374 a ust. § 376 Obchodného zákonníka.

**Článok XXIX**

**Trvanie Zmluvy**

1. TátoZmluva sa uzatvára na dobu určitú v trvaní odo dňa nadobudnutia jej účinnosti po uplynutie 4, slovom štyroch, rokov odo dňa nasledujúceho po skončení Fázy 1 podľa Harmonogramu.
2. V prípade záujmu Objednávateľa, je ten oprávnený najmenej 3, slovom tri, mesiace pred uplynutím doby podľa čl. XXIX ods. 1 tejto Zmluvy písomne oznámiť Dodávateľovi svoj záujem využiť právo opcie, tzn. automatického predĺženia trvania tejto Zmluvy o ďalšie 4, slovom štyri, roky po uplynutí doby podľa čl. XXIX ods. 1 tejto Zmluvy. So súhlasom Dodávateľa je Objednávateľ oprávnený využiť právo opcie aj v lehote kratšej ako tri mesiace pred uplynutím doby podľa čl. XXIX ods. 1 tejto Zmluvy. Právo opcie je Objednávateľ oprávnený využiť raz.
3. V prípade využitia práva opcie podľa čl. XXIX odsek 2 tejto Zmluvy, sa uplatňujú všetky zmluvné podmienky podľa tejto Zmluvy okrem ustanovení o Odmene za Plnenie.
4. Zmluvné strany sú oprávnené odstúpiť od tejto Zmluvy len zo zákonných dôvodov a z nasledujúcich dôvodov:
5. Objednávateľ je oprávnený odstúpiť od tejto Zmluvy, ak:
6. Dodávateľ je v omeškaní s plnením povinností podľa tejto Zmluvy viac ako 14 dní,
7. Dodávateľ porušil svoje povinnosti podľa tejto Zmluvy týkajúce sa Licencie a Licencie na dáta,
8. Dodávateľ porušil svoje povinnosti podľa tejto Zmluvy týkajúce sa Registra partnerov verejného sektora,
9. Dodávateľ porušil svoje povinnosti podľa tejto Zmluvy týkajúce sa záväzku mlčanlivosti,
10. Dodávateľ porušil svoje povinnosti podľa tejto Zmluvy týkajúce sa prístupu Objednávateľa k dátam a databázam,
11. Dodávateľ porušil svoje povinnosti podľa tejto Zmluvy týkajúce sa zmluvy o ochrane osobných údajov,
12. Dodávateľ opakovane alebo sústavne porušuje iné svoje povinnosti podľa tejto Zmluvy a to napriek písomnej výzve Objednávateľa,
13. Dodávateľ ako obchodná spoločnosť bude zrušený bez likvidácie alebo Dodávateľ ako obchodná spoločnosť vstúpi do likvidácie,
14. na majetok Dodávateľa bol vyhlásený konkurz alebo súd povolí reštrukturalizáciu Dodávateľa,
15. z ďalších dôvodov a v prípadoch, keď to výslovne ustanovuje táto Zmluva.
16. Dodávateľ je oprávnený odstúpiť od tejto Zmluvy, ak:
17. Objednávateľ je v omeškaní s úhradou Odmeny za Plnenie alebo Odmeny za Služby podľa tejto Zmluvy viac ako 60 dní a zároveň bol posledných 30 dní na právo odstúpiť Dodávateľom písomne upozornený,
18. Objednávateľ opakovane alebo sústavne porušuje svoje povinnosti podľa tejto Zmluvy a to napriek písomnej výzve Dodávateľa.
19. Účinky odstúpenia od tejto Zmluvy nastávajú dňom doručenia odstúpenia druhej Zmluvnej strane.
20. V prípade, ak odstúpenie od Zmluvy bude druhej Zmluvnej strane doručené pred ukončením Akceptačných testov v Etape č. 3 (Fáza 1) podľa Harmonogramu, má odstúpenie od tejto Zmluvy nasledujúce účinky:
21. Zmluva zaniká ex tunc,
22. Zmluvné strany sú povinné vrátiť si všetko, čo im bolo plnené pred odstúpením od tejto Zmluvy.
23. V prípade, ak odstúpenie od Zmluvy bude druhej Zmluvnej strane doručené po ukončení Akceptačných testov počas Fázy 2 podľa Harmonogramu, má odstúpenie od tejto Zmluvy nasledujúce účinky:
24. Zmluva zaniká ex nunc,
25. Zanikajú všetky práva a povinnosti Zmluvných strán, okrem tých práv a povinností, ktoré táto Zmluva výslovne ustanovuje pre prípad odstúpenia od tejto Zmluvy, alebo tých ktoré nie sú odstúpením od tejto Zmluvy dotknuté. Povinnosti Dodávateľa podľa čl. XXIV ods. 10 tejto Zmluvy odstúpením od Zmluvy nie sú dotknuté.
26. Odstúpením od Zmluvy nie je dotknutá zodpovednosť za škodu ani nárok na zmluvnú pokutu.

**Článok XXX**

**Záverečné ustanovenia**

1. Táto Zmluva nadobúda platnosť jej podpisom a účinnosť deň nasledujúci po dni jej zverejnenia na webovom sídle Objednávateľa v zmysle ust. § 5a a nasl. zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).
2. Táto Zmluva je vyhotovená v 6, slovom šiestich, rovnopisoch, z ktorých má každý právnu silu originálu, z ktorých každá Zmluvná strana dostane po 3, slovom troch, rovnopisoch.
3. Právne vzťahy vyplývajúce Zmluvným stranám z tejto Zmluvy sa riadia príslušnými všeobecne záväznými právnymi predpismi Slovenskej republiky a to najmä, nie však výlučne, Obchodným zákonníkom, Občianskym zákonníkom, Autorským zákonom.
4. Zmluvné strany sa zaväzujú, že žiadne ustanovenie tejto Zmluvy ako aj Technickej dokumentácie, Súťažnej Dokumentácie alebo Ponuky nebude vykladané spôsobom, ktorý by bol v rozpore s Preambulou alebo Predmetnom Zmluvy.
5. Zmena tejto Zmluvy je možná len formou písomného dodatku k tejto Zmluve očíslovaného vo vzostupnom podarí, ktorý bude podpísaný štatutárnymi orgánmi Zmluvných strán.
6. Úhrady Odmeny za Služby podľa čl. XXI ods. 10 tejto Zmluvy v prípade uplatnenia práva opcie Objednávateľom podľa čl. XXIX ods. 2 tejto Zmluvy sa nepovažuje za zmenu tejto Zmluvy.
7. Neplatnosť, neúčinnosť alebo neaplikovateľnosť niektorého ustanovenia tejto Zmluvy nespôsobuje neplatnosť, neúčinnosť alebo neaplikovateľnosť tejto Zmluvy ako celku.
8. V prípade neplatnosti, neúčinnosti alebo neaplikovateľnosti niektorého ustanovenia tejto Zmluvy sú Zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto Zmluvy nahradili novým ustanovením v súlade s účelom tejto Zmluvy a Predmetom Zmluvy. V prípade, ak bude právny predpis citovaný v tejto Zmluve zrušený a nahradený iným právnym predpisom, odkazy tejto Zmluvy na nahradený právny predpis sa budú považovať za odkazy na právny predpis, ktorý ho nahradil.
9. Keď táto Zmluva stanovuje lehoty alebo termíny v dňoch alebo mesiacoch a neustanovuje v konkrétnom prípade inak, dňom alebo mesiacom sa vždy rozumie kalendárny deň alebo kalendárny mesiac.
10. Táto Zmluva bude vykladaná v súlade so všeobecnými pravidlami Slovenského jazyka. Vzájomná komunikácia medzi Zmluvnými stranami bude prebiehať v Slovenskom jazyku, prípadne Českom jazyku, pokiaľ sa Zmluvné strany nedohodnú inak.
11. Dodávateľ nie je oprávnený previesť práva či povinnosti vyplývajúce Dodávateľovi z tejto Zmluvy bez písomného súhlasu Objednávateľa na tretiu osobu.
12. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto Zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto Zmluvy majú súdy Slovenskej republiky.
13. V prípade, ak niektoré z ustanovení tejto Zmluvy bude rozhodnutím príslušného súdu vyhlásené za neplatné, neúčinné alebo neaplikovateľné, nebude tým dotknutá platnosť, účinnosť alebo aplikovateľnosť ostatných ustanovení tejto Zmluvy, pokiaľ z povahy neplatného, neúčinného alebo neaplikovateľného ustanovenia tejto Zmluvy nevyplýva opak.
14. Neoddeliteľnou súčasťou tejto Zmluvy sú nasledujúce prílohy:
15. Príloha č. 1 „Technická dokumentácia“,
16. Príloha č. 2 „Súťažná dokumentácia“,
17. Príloha č. 3 „Banková záruka“,
18. Príloha č. 4 „Zoznam Subdodávateľov“
19. Príloha č. 5 „Zoznam Kvalifikovaných osôb“
20. Príloha č. 6 „Dohoda medzi prevádzkovateľom a sprostredkovateľom“.
21. Zmluvné strany prehlasujú, že si túto Zmluvu a jej prílohy prečítali, ich obsahu porozumeli, súhlasia s nimi a sú si vedomé právnych následkov podpísania tejto Zmluvy.
22. Zmluvné strany prehlasujú, že ich zmluvná sloboda nie je žiadnym spôsobom obmedzená, túto Zmluvu uzavreli slobodne, vážne, nie v tiesni a nie za nápadne nevýhodných podmienok, na znak čoho túto Zmluvu vlastnoručne podpisujú.

Dodávateľ

V Bratislave

................................................................

Objednávateľ

V Bratislave

................................................................

Ing. arch. Matúš Vallo

primátor

**Prílohy:**

* 1. **Technická dokumentácia**
	2. **Súťažná dokumentácia**
	3. **Banková záruka**
	4. **Zoznam Subdodávateľov**
	5. **Zoznam Kvalifikovaných osôb**
	6. **Dohoda medzi prevádzkovateľom a sprostredkovateľom**